ג'ימי ויילס

ג'ימי "ג'ימבו" דונל ויילס (באנגלית: Jimmy "Jimbo" Donal Wales; נולד ב-7 באוגוסט 1966) הוא יזם אינטרנט אמריקאי, אשר יחד עם לארי סנגר, ייסד את ויקיפדיה. בעבר שימש יושב-ראש חבר הנאמנים של קרן ויקימדיה. ויילס נולד בשנת 1966 בהאנטסוויל, אלבמה, שבארצות הברית. הוא בוגר אוניברסיטאות אובורן ואוניברסיטת אלבמה. בצעירותו שימש כסוחר של אופציות ומניות בשיקגו. ב-1996 הקים את פורטל האינטרנט "בומיס", שרווחיו באים בין השאר ממכירת פרסומות ותכני פורנוגרפיה. בתחילת שנת 2000 החליט לייסד אנציקלופדיית "תוכן חופשי" שתיכתב בידי מומחים, "נופדיה". הוא מינה לעורך דוקטורנט לפילוסופיה, לארי סנגר. כל מאמר שנכתב ל"נופדיה" היה אמור להיסקר ולהיערך בידי מומחים לתחום. האנציקלופדיה התקדמה בעצלתיים והושלמו בה רק כמה עשרות בודדות של ערכים. בדעתו של סנגר עלה הרעיון לייסד אנציקלופדיה משלימה, פורמלית פחות – "ויקיפדיה". בעקבות פנייתו נאות ויילס להקצות את השרתים לוויקיפדיה, וזו החלה לפעול ב-10 בינואר 2001. מאז הפך ויילס לרוח החיה ולמנהל הארגוני של ויקיפדיה. הוא עמד בראש חבר הנאמנים של קרן ויקימדיה עד ספטמבר 2006 וגם באמצע העשור השני של המאה ה-21 הוא אחד מחברי חבר הנאמנים של הקרן. הוא השקיע משאבים רבים, מכיסו, מחברת בומיס ומתרומות בהפעלת ויקיפדיה וחוות השרתים שלה. ויילס פעיל בקידום רעיונותיו בזכות התוכן החופשי. הוא מרצה ברחבי העולם ומשתתף בכינוסים מקומיים של ויקיפדיה. לאחר פרישתו מראשות חבר הנאמנים של קרן ויקימדיה הקים ויילס את חברת "ויקיה", המאפשרת לכל דורש הקמה של אתרי ויקי על תשתית מדיה-ויקי שעברה מודיפיקציה. בדצמבר 2006 פורסם על כוונת החברה לפתח מנוע חיפוש מבוסס קוד פתוח, אשר הושק בגרסה ראשונית בינואר 2008. בתחילת 2014 נבחר ליו"ר חברת הסלולר הבריטית TPO. באפריל 2017 הכריז ויילס על מיזם אינטרנטי חדש, "Wikitribune" – אתר חדשות שנכתב על ידי מתנדבים בשילוב עם עורכים בתשלום. ויילס נשוי לקייט גארווי, עוזרתו לשעבר של טוני בלייר, אשר אותה הכיר בוועידת דאבוס בשווייץ. יש לו שלוש בנות, אחת מאשתו לשעבר ושתיים מגארווי. הוא מתגורר בלונדון. ויילס עמד במרכז מספר שערוריות סביב מעורבותו בתכנים בוויקיפדיה האנגלית. בין השאר ניסה בסוף 2005 לצנזר את הערך עליו בוויקיפדיה האנגלית, על ידי מחיקת אזכור שותפותו של לארי סנגר בייסוד ויקיפדיה ועידון האזכור על כך שוויילס הפעיל אתר פורנו. ב-2008 נודע לרייצ'ל מרסדן, פרשנית פוליטית קנדית ובת-זוגו של ויילס, על פרידתו ממנה, דרך הערך על ויילס בוויקיפדיה. ויילס ערך את הערך כשהוא מצהיר על הפרידה ומנמק אותה כהתייחסות לשמועות שהוא עשה דברים לא אתיים בנוגע לעריכת הביוגרפיה של מרסדן בערך עליה בוויקיפדיה האנגלית. ב-2010 נטען שוויילס מחק מוויקיפדיה האנגלית תמונות פורנוגרפיות לפי שיפוטו האישי וללא התייעצות עם עורכים אחרים בוויקיפדיה האנגלית, טענה שהוכחשה על ידי מנהל התקשורת של קרן ויקימדיה, ושהובילה לוויתורו של ויילס על חלק מהרשאות היתר שהיו לו בוויקיפדיה האנגלית. 2008 פרס "המהלך העסקי" במסגרת הפרס השנתי השביעי לחדשנות של השבועון "האקונומיסט" 2009 פרס מונקו למדיה הפרס השנתי של קרן נוקיה 2011 פרס החלוץ מאת קרן החזית האלקטרונית (EFF) פרס גוטליב דוטוויילר פרס לאונרדו ללמידה תאגידית 2013 הנצחה בהיכל התהילה של האינטרנט מדליית אונסק"ו ע"ש נילס בוהר 2014 פרס Tech4Good בבריטניה פרס הידע ע"ש מוחמד בין ראשיד ע"ס מיליון דולר, עם מייסד ה-World Wide Web, סר טים ברנרס-לי. 2015 פרס דן דוד ע"ס מיליון דולר, בקטגוריית ממד זמן ההווה, עבור מהפכת המידע. אתר האינטרנט הרשמי של ג'ימי ויילס (באנגלית) ג'ימי ויילס, ברשת החברתית פייסבוק ג'ימי ויילס, ברשת החברתית אקס (טוויטר) ג'ימי ויילס, ברשת החברתית אינסטגרם ג'ימי ויילס, ברשת החברתית LinkedIn ג'ימי ויילס, סרטונים בערוץ היוטיוב ג'ימי ויילס, ברשת החברתית Goodreads ג'ימי ויילס, באתר אנציקלופדיה בריטניקה (באנגלית) User:Jimbo Wales – דף המשתמש של ויילס בוויקיפדיה האנגלית צביקה בשור, הוא העולם, באתר nrg‏, 11 בינואר 2005 ynet, האם מייסד ויקיפדיה "מכר" ערכים ב-5,000 דולר?, באתר ynet, 12 במרץ 2008 נועה פרג, ‏מייסד ויקיפדיה ל"גלובס": "יש לי יחסי אהבה שנאה עם טוויטר", באתר גלובס, 21 באוקטובר 2009 איימי צ'וזיק, ניו יורק טיימס, החיים החדשים של ג'ימי ויילס - על סדר היום: ארוחת ערב עם שרליז ת'רון, באתר הארץ, 17 ביולי 2013 נדן פלדמן, ראיון // מייסד ויקיפדיה: "אנחנו משפיעים על העולם יותר מפייסבוק", באתר TheMarker‏, 4 בנובמבר 2013 רועי גולדנברג, ‏מייסד וויקיפדיה רוצה לגייס מיליארד ד' לצדקה מסלולר, באתר גלובס, 20 בינואר 2014 רועי גולדנברג, ‏מייסד ויקיפדיה: "מקבל איומים על חיי - אבל לא משמעותי", באתר גלובס, 19 במאי 2015 אבי בליזובסקי, ג'ימי ויילס על ויקיפדיה, יזמות והסכסוך הישראלי-פלסטיני, באתר "אנשים ומחשבים", 20 במאי 2015 שרון קינן, "אני רק חנון שאוהב את המחשב שלו", באתר ישראל היום, 21 במאי 2015 קובי מידן מראיין את ג'ימי ויילס, בתוכנית "חוצה ישראל" של הטלוויזיה החינוכית, באתר YouTube‏, 14 ביוני 2015 (באנגלית) לידתה של ויקיפדיה, הרצאה של ויילס בכנס ועידת TED מבט עם יעקב אילון – ריאיון עם ג'ימי ויילס על ויקיפדיה, סרטון באתר יוטיוב (אורך: 4:01), 19 במאי 2015 וול סטריט ג'ורנל, ‏המייסד השותף של וויקיפדיה ג'ימי ווילס למד בבית ספר עם חדר אחד, באתר גלובס, 3 בדצמבר 2021 רוני שני, ויקיפדיה: המייסד שיכתב את הביוגרפיה שלו, באתר ynet, 21 בדצמבר 2005 ynet, אחד ממייסדי ויקיפדיה מקים אנציקלופדיה חדשה, באתר ynet, 20 בספטמבר 2006 Wikia To Launch Search Engine: Exclusive Screenshot | TechCrunch מייסד ויקיפדיה יכהן כיו"ר חברת הסלולר הבריטית TPO, באתר "אנשים ומחשבים", 21 בינואר 2014 מיזם חדש למייסד ויקיפדיה: אתר חדשות, "ויקי-טריביון", באתר nana10‏, 25 באפריל 2017 Laura Donnelly,Lauradonnelly, ‏Wiki wedding: Wikipedia founder Jimmy Wales marries Tony Blair's former aide, The Telegraph, 6 October 2012 מכירה אנציקלופדית, באתר וואלה, 3 במרץ 2008 Tom Leonard, ‏Wikipedia's Jimmy Wales in online love spat, The Telegraph, 4 March 2008 (באנגלית) ניצן סדן, כאוס בוויקיפדיה על רקע מחיקת תמונות פורנו, באתר ynet, 18 במאי 2010 ניצן סדן וניב ליליאן, מייסד ויקיפדיה: "פוקס ניוז אינם מקור אמין", באתר ynet, 20 במאי 2010 הוכרזו חתני פרס דן דוד לשנת 2015, יזכו בפרס בשווי שלושה מיליון דולרים, באתר ynet, 10 בפברואר 2015 גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.